2005 Unlimited Rubicon Pickup
Sent på høsten 2006 kom min far hjem med en ny nøkkel i hånden, den passet i en 2005 Wrangler Unlimited Rubicon og etter vår avtale om bil for å ikke ha hull i tennene skulle den tilhøre meg. Mitt smil da er umulig å beskrive. Etter noen kvelder i garasjen med måling og brainstorming fant vi løsningen, det skulle lages pickup.

Her var vårt utgangspunkt:

Vi startet med å ta ut seter og all bekledning bak i bilen. Vi fant ut at vi kunne holde kravene for pickup. Det måtte være over 1 meter plan og planet måtte være lenger enn førerhuset. Vi kom fram til at vi måtte ha 122 m langt plan. Det gikk knepent, men setene kunne fortsatt stå i bakerste posisjon med god ryggvinkel, så det så bra ut for sittestillingen.

Så kappet vi velteburet for å få et plan.

Deretter kom vi fram til å lage bakveggen i to deler. En del skulle stå i bilen hele tiden og være like høy som karosserikanten. Den lagde vi i tre og kledde den senere i en metalplate som står ut mot planet.

Vi fikk tak i en kort hard-top å lage hytta av, her ser man hvor lang Unlimiteden er i forhold, drøye 30 cm.

Vi kappet den ned til riktig lengde og skar til en plate som passet inn mellom den lave veggen og hard-topen.

Deretter kappet vi hull til en rute og sveiset inn to avstivere.

Vi fant ut at vi måtte bytte blinklysglasset, fordi bilen kommer fra Canada, da hadde den ikke sideblinkglass så du så at det blinket i en 5 graders vinkel bakfra.

Så lagde vi sidestykker og å tette igjen de restene av sidevinduene fra hard-topen. Her er malen.

Så fikk vi lakket alt og satt det sammen, finishen er ikke ferdig men det var viktigst foreløping å få den godkjent, men jeg har 2 år på finishen så skal noe rekke det. Fikk også laget et gitter å ha på ruta for å få godkjent. Måtte også ha reflekser bak. Og lysene foran og bak måtte også bygges om.

Torsdag 3. mai ble bilen godkjent som pickup, eneste problemet var min slitne, strukket og støle smilmuskel dagen etter :D

Herman Hille

